Diari Oficial de la Generalitat Valenciana


Sumari del DOGV 5473, del 20-03-2007 (2007/2861)

ORDE de 21 de febrer de 2007, de la Conselleria d'Agricultura, Pesca i Alimentació, per la qual es modifica el Reglament de la Denominació d'Origen Utiel-Requena i el seu consell regulador.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5473

Data del DOGV
:   20-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/2861


Data del document
:   21-02-2007

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * Utiel
    * Requena
    * comercialització
    * reglament intern
    * legislació
    * denominació d'origen
    * qualitat del producte
    * vi
    * raïm
    * viticultura

Preàmbul  
El Reglament de la Denominació d'Origen Utiel-Requena vigent i el seu consell regulador van ser aprovats per mitjà de l'Orde d'11 de març de 1999, de la Conselleria d'Agricultura, Pesca i Alimentació, modificada per mitjà de l'Orde de 9 de juny de 2003.   
La present orde es limita a modificar l'article 5 del dit reglament, amb l'objecte d'incloure la varietat pinot noir dins de les varietats de raïm amb què exclusivament s'elaboren els vins protegits per la denominació d'origen Utiel-Requena.   
La inclusió de la varietat de raïm pinot noir és conseqüència dels interessos dels membres de la denominació d'origen Utiel-Requena, a la vista dels treballs realitzats sobre parcel·les de propietaris privats de la denominació d'origen i les elaboracions, determinacions analítiques i anàlisis organolèptiques dutes a terme. Tot això partint de la consideració del raïm pinot noir com a varietat recomanada a la Comunitat Valenciana, segons la classificació de les varietats de vinya, de l'Orde APA/1281/2005, de 28 d'abril, per la qual s'actualitza l'annex V, classificació de les varietats de vinya, del Reial Decret 1472/2000, de 4 d'agost, pel qual es regula el potencial de producció vitícola. I de resultes de la petició de modificació de l'article 5 del Reglament de la Denominació d'Origen, formulada pel Consell Regulador de la Denominació d'Origen Utiel-Requena basant-se en l'acord a què va arribar, per unanimitat, el Ple del Consell Regulador en la sessió celebrada el 3 de març de 2005.   
Per això, en l'exercici de les competències que tinc atribuïdes, a iniciativa del Consell Regulador de la Denominació d'Origen Utiel-Requena i a proposta del director general de Pesca i Alimentació,   
ORDENE  
Article únic   
Es modifica l'article 5 del Reglament de la Denominació d'Origen Utiel-Requena i el seu consell regulador, aprovat per mitjà de l'Orde de 9 de juny de 2003, i queda redactat de la manera següent:   
"1. L'elaboració de vins protegits i de conformitat amb la legislació de la Unió Europea es realitzarà exclusivament amb les varietats de raïm boval, ull de llebre o tempranillo, garnatxa, cabernet sauvignon, merlot, syrah i pinot noir, per a vins rosats i negres, i les varietats macabeu, marseguera, planta nova, chardonnay i sauvignon blanc per als vins blancs i espumosos.  
2. El Consell Regulador fomentarà les plantacions de les varietats ull de llebre o tempranillo, garnatxa, cabernet sauvignon, merlot, syrah i pinot noir en negres, així com macabeu, marseguera, chardonnay i sauvignon blanc en blanques. El foment de les varietats cabernet sauvignon, merlot, syrah, chardonnay i sauvignon blanc tindrà caràcter de complementarietat.  
3. El Consell Regulador realitzarà els controls necessaris a fi que les plantacions de varietats blanques no superen en cap moment el 15% de la superfície de la vinya protegida.  
4. Així mateix, podrà proposar a la Conselleria d'Agricultura, Pesca i Alimentació de la Generalitat que siguen autoritzades noves varietats de les quals, amb assajos i experiències convenients previs, es comprove que produïxen mosts de qualitat aptes per a l'elaboració de vins protegits per la denominació d'origen. Tal autorització es farà efectiva per mitjà de l'orde oportuna de la dita conselleria."  
DISPOSICIÓ FINAL  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 21 de febrer de 2007  
El conseller d'Agricultura, Pesca i Alimentació,  
JUAN G. COTINO FERRER